
Grozījums Ministru kabineta 2010. gada 5. oktobra noteikumos Nr. 951 "Kārtība, kādā Valsts sociālās apdrošināšanas aģentūra reģistrē valsts sociālās apdrošināšanas obligātās iemaksas un apmainās ar Valsts ieņēmumu dienestu ar ziņām par šīm iemaksām un pārmaksāto iedzīvotāju ienākuma nodokli"
Izdoti saskaņā ar likuma "Par valsts sociālo apdrošināšanu" 23. panta trešo daļu un
27.1 panta trešo daļu un Mikrouzņēmumu nodokļa likuma 9. panta ceturto daļu
· 1. Izdarīt Ministru kabineta 2010. gada 5. oktobra noteikumos Nr. 951 "Kārtība, kādā Valsts sociālās apdrošināšanas aģentūra reģistrē valsts sociālās apdrošināšanas obligātās iemaksas un apmainās ar Valsts ieņēmumu dienestu ar ziņām par šīm iemaksām un pārmaksāto iedzīvotāju ienākuma nodokli" (Latvijas Vēstnesis, 2010, 162. nr.; 2011, 56. nr.; 2012, 32. nr.; 2013, 179. nr.; 2014, 99. nr.; 2015, 61. nr.; 2016, 67. nr.; 2017, 51., 254. nr.; 2021, 106. nr.; 2022, 174. nr.; 2025, 194. nr.) šādu grozījumu:
· 1.1. izteikt 9.2 punktu šādā redakcijā:
· "9.2 Tiesu administrācijas veiktās valsts sociālās apdrošināšanas obligātās iemaksas no darbinieku prasījumu garantiju fonda līdzekļiem Valsts ieņēmumu dienests attiecina uz darba devēju ziņojumiem Tiesu administrācijas norādītajā periodā (bet ne agrāk kā no 2021. gada 1. janvāra). Aģentūra tās par norādīto periodu reģistrē personām, kuru prasījumus Tiesu administrācija apmierina."
· 2. Noteikumi stājas spēkā 2026. gada 1. oktobrī.

